CELEX: 62009TN0484
Language: lt
Date: 2009-11-27 00:00:00
Title: Byla T-484/09: 2009 m. lapkričio 27 d. pareikštas ieškinys byloje McLoughney prieš VRDT — Kern (Powerball)

13.2.2010   
            
            
               LT
            
            
               Europos Sąjungos oficialusis leidinys
            
            
               C 37/40
            
         2009 m. lapkričio 27 d. pareikštas ieškinys byloje McLoughney prieš VRDT — Kern (Powerball)
   
   (Byla T-484/09)
   2010/C 37/56
   Kalba, kuria surašytas ieškinys: anglų
   
      Šalys
   
   
      Ieškovas: Rory McLoughney (Terlsas, Airija), atstovaujamas solisitoriaus J. M. Stratford Lysandrides
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Ernst Kern (Zahling, Vokietija)
   
      Ieškovo reikalavimai
   
   
               —
            
            
               Panaikinti 2009 m. rugsėjo 30 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos (byla R 1547/2006-4) sprendimą.
            
         
               —
            
            
               Patenkinti protestą dėl Bendrijos prekių ženklo paraiškos (Nr. 3 164 779).
            
         
               —
            
            
               Subsidiairiai, perduoti nagrinėti protestą atsakovei, nurodant laikytis Bendrojo teismo sprendimo.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: kita procedūros Apeliacinėje taryboje šalis.
   
      Prašomas įregistruoti Bendrijos prekių ženklas: žodinis prekių ženklas „Powerball“ 10, 25 ir 28 klasių prekėms.
   
      Prekių ženklo ar žymens, kuriuo grindžiamas protestas, savininkas: ieškovas.
   
      Prekių ženklas ar žymuo, kuriuo grindžiamas protestas: neregistruotas prekių ženklas POWERBALL, naudojamas prekybos veikloje Airijoje ir Jungtinėje Karalystėje.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Tarybos reglamento Nr. 40/94 8 straipsnio 3 dalies ir 73 straipsnio (dabar — Tarybos reglamento Nr. 207/2009 8 straipsnio 3 dalis ir 75 straipsnis) ir Komisijos reglamento Nr. 2868/95 (1) 50 taisyklės 2 dalies ir 52 taisyklės 1 dalies pažeidimas, nes Apeliacinė taryba atsisakė nagrinėti protestą pagal Tarybos reglamento Nr. 40/94 8 straipsnio 3 dalį ir turėjo pripažinti, kad ieškovas turėjo teisę pateikti protestą dėl aptariamo Bendrijos prekių ženklo; Tarybos reglamento Nr. 40/94 8 straipsnio 4 dalies ir 73 straipsnio (dabar — Tarybos reglamento Nr. 207/2009 8 straipsnio 4 dalis ir 75 straipsnis) ir Komisijos reglamento Nr. 2868/95 50 taisyklės 2 dalies ir 52 taisyklės 1 dalies pažeidimas, nes Apeliacinė taryba nenagrinėjo protesto pagal Tarybos Reglamento Nr. 40/94 8 straipsnio 4 dalį ir turėjo pripažinti, kad ieškovas yra ankstesnių teisių savininkas ir kad jis naudojo proteste nurodytą prekių ženklą prekybos veikloje.
   
      (1)  1995 m. gruodžio 13 d. Komisijos reglamentas (EB) Nr. 2868/95, skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, p. 1, 1995; 2004 m. specialusis leidimas lietuvių k., 17 sk., 1 t., p. 189).